सड़क दुर्घटना में दो युवकों की मौत, एक घायल
अटेलीक्षेत्र में दो अलग-अलग सड़क दुर्घटनाओं में दो युवकों की मौत हो गई एक युवक घायल हो गया। अटेली पुलिस सूचना पाकर मौके पर पहुंच कर अग्रिम कार्रवाई की।
जानकारी के अनुसार नारनौल-रेवाड़ी मार्ग पर सनराइज होटल के समीप गांव भीलवाड़ा निवासी 35 वर्षीय विक्रम सिंह रात को जागरण से होकर अपने गांव पैदल जा रहा था। अज्ञात वाहन ने उसे अपनी चपेट में ले लिया। लोगों ने घायल को अस्पताल भिजवाया जिसे चिकित्सकों ने मृत घोषित कर दिया। दूसरी घटना में अटेली-कनीना रोड पर बाइक पर अजीत पाल विपिन सवार होकर अटाली गांव जा रहे थे। गैस एजेंसी के समीप वे एक पिकअप की चपेट में आने से दुर्घटनाग्रस्त हो गए। इसमें खरगपुर गांव के अजीत की मौत हो गई तथा उसका साथी चांदपुर निवासी विपिन घायल हो गया। पुलिस ने अग्रिम कार्रवाई कर वाहन चालक के खिलाफ मामला दर्ज कर लिया है।
जानकारी के अनुसार दोनों बाइक सवार यूपी के जिले पीलीभीत जिले के थे। यूपी निवासी अटाली गांव में किसी पाइप एजेंसी पर कार्य कर अपना जीवन निर्वाह करते थे। थाना प्रभारी ने बताया कि पुलिस ने मामला दर्ज कर भीलवाड़ा निवासी का शव परिजनों को सौंप दिया है, जबकि यूपी में सूचना दे दी है तथा अग्रिम कार्रवाई में पुलिस लगी हुई है।
hin_Deva hin_Deva hin_Deva hin_Deva